stanford-oval/wikipedia huggingface dataset:
Yasuhiro Konishi
Kamppailulajien opetuskeskus > Tutustuminen karateen

Vuonna 1924, Hironori Ohtsuka ja Gichin Funakoshi saapuivat Keio yliopiston kendodojolle.
Konishin avulla, Funakoshi perusti to-te klubin Keio yliopistolle. Konishi, Funakoshi ja Ohtsuka toimivat karaten opettajina ja Konishin osaaminen jujutsun, kendon ja nyrkkeilyn parissa vaikutti ratkaisevasti modernin karate syntyyn.
»Karate on,
Ei jonkun lyömistä,

Tai tulemista lyömättömäksi,
Se on vaikeuksien välttämistä» 
(Yasuhiro Konishi)
Kamppailulajien opetuskeskus > Seiryu Kata synty

Shindō jinen-ryū karate-do:n Konishi esitteli vuonna 1934.
1930-luvun puolivälissä Japanin Keisarillisesta armeijasta olitiin yhteydessä Konishiin. Hänen haluttiin kehittävän itsepuolustustekniikoita japanin valtion rautateiden palveluksessa oleville naisille. Konishi kehitti Shindō jinen-ryūn pohjalta Seiryu Katat.
Kamppailulajien opetuskeskus > Sotien jälkeen

SCAPin julistaman "budoharjoittelu pannan" poistuttua konishi työskenteli väsymättä saadakseen kendon ja karaten harjoittelun taas käyntiin japanissa.
Turvallisuusselvitys

Turvallisuusselvitys on valtion turvallisuusjärjestelmän työkalu, jolla pyritään estämään epäluotettavien henkilöiden pääsy tehtäviin, joissa he voisivat uhata valtion tai yrityksen turvallisuutta tai tärkeää yleistä tai yksityistä etua.  Jokaisella valtiolla on omat turvallisuusselvitysmenettelynsä. Erityisesti terrorismin vastaisen sodan ja Euroopan yhdentymiskehityksen myötä länsimaat ovat pyrkineet yhtenäistämään menettelyjään.
Turvallisuusselvitys Suomessa

Suomessa turvallisuusselvityksistä on säädetty lailla 177/2002. Laki korvasi aiemman heikommin säädellyn luotettavuuslausunto-käytännön tarkasti säädellyllä turvallisuusselvityksellä. Samalla päättyi aiempi käytäntö, jossa paikallispoliisi oli tehnyt rutiininomaisen luotettavuuslausunnon eräisiin arkaluonteisiin kohteisiin (esimerkiksi ydinvoimalat) tulleista vierailijoista. Nykyään turvallisuusselvityksen voi saada vain työntekijästä tai -hakijasta. Turvallisuusselvitykseen liittyvillä rekisteritarkistuksilla pyritään ennalta ehkäisemään rikollisuutta.
Vuonna 2020 Suojelupoliisi teki yli 88 000 turvallisuusselvitystä, mikä on enemmän kuin koskaan aiemmin. Selvityksistä suppeita oli yli 40 000, perusmuotoisia yli 31 000 ja laajoja noin 570 kappaletta. Lisäksi yli 16 000 hakemusta pystyttiin liittämään aiemmin tehtyyn voimassa olevaan selvitykseen. Suppeiden ja perusmuotoisten turvallisuusselvitysten keskimääräinen käsittelyaika oli 14 arkipäivää tavoitteen ollessa 25 arkipäivää.
Turvallisuusselvitys Suomessa > Turvallisuusselvityksen hakeminen

Suomessa turvallisuusselvityksen pyytää viran tai toimen haltijasta tai hakijasta työnantaja saatuaan turvallisuusselvityksen tekoon työntekijän tai -hakijan suostumuksen. Yleensä suostumus on edellytys tällaisen työn saamiselle. Turvallisuusselvitys voi olla laaja, perusmuotoinen tai suppea. Laajaa selvitystä voidaan edellyttää vain tietyissä valtionhallinnon erittäin arkaluontoisissa tehtävissä. Perusmuotoista selvitystä saa hakea mikä tahansa valtion tai kunnan laitos tai yksityinen suomalainen yritys. Selvityksen tekeminen edellyttää, että tehtävä liittyy:
valtion turvallisuuteen, maanpuolustukseen tai poikkeusoloihin varautumiseen
Suomen ulkosuhteisiin
julkiseen talouteen
yksityiseen erittäin merkittävään etuun tai
näitä palvelevan tietojärjestelmän tietoturvallisuuteen.
Turvallisuusselvitys Suomessa > Turvallisuusselvityksen tekeminen ja käyttö

Perusmuotoisen tai laajan turvallisuusselvityksen tekee Suojelupoliisi tai, maanpuolustukseen liittyvissä asioissa, Pääesikunta. Perusmuotoisen turvallisuusselvityksen pohjana käytetään ainoastaan
poliisiasian tai hallintoasiain tietojärjestelmiin, Suojelupoliisin toiminnalliseen tietojärjestelmään
rikosrekisteriin ja liiketoimintakieltorekisteriin
oikeushallinnon tietojärjestelmiin (syyteharkinnassa olevat ja olleet asiat, tuomiolauselmat)
Pääesikunnan rikostieto- ja tiedustelurekistereihin
rajavartiolaitoksen toiminnallisiin rekistereihin
tullihallituksen rikostutkinta- ja virka-apurekistereihin
väestötietojärjestelmään ja
ulkomaalaisrekisteriin
merkittyjä tietoja. Vihjeitä, ilmiantoja ja epäilyjä mahdollisuudesta syyllistyä rikokseen tulevaisuudessa ei saa käyttää, ei myöskään yli kymmenen vuotta vanhoja tietoja. Vanhoja tietoja saa kuitenkin käyttää, mikäli siihen on erityinen syy. Kansainväliseen tarkoitukseen tehtävää selvitystä varten voidaan käyttää myös muita vieraan valtion kanssa yksilöityjä rekistereitä.
Turvallisuusselvitykseen, joka annetaan työnantajalle, merkitään vain tarpeelliset tiedot. Arviota sopivuudesta tehtävään ei saa esittää. Turvallisuusselvityksen tulos ei sido hakijaa. Tehty selvitys on säilytettävä salassa ja hakijan on hävitettävä se, kun tarve selvitykselle on päättynyt, tai viimeistään kahden vuoden kuluttua selvityksen tekemisestä.
Turvallisuusselvitys Suomessa > Laaja ja suppea turvallisuusselvitys

Eräissä valtion viranomaisissa on käytössä tehtävien turvallisuusluokitus. Ensimmäisen turvallisuusluokan tehtävissä henkilöllä on pääsy suureen määrään salassa pidettävää tietoa, joka paljastuessaan vahingoittaisi valtion turvallisuutta, maanpuolustusta, ulkosuhteita tai julkista taloutta. Näiden tehtävien haltijoille ja hakijoille voidaan tehdä laaja turvallisuusselvitys. Laajassa turvallisuusselvityksessä selvitetään edellä mainittujen rekistereiden lisäksi kohteen taloudellinen tilanne: hänen elinkeinotoimintansa, velkansa ja varansa sekä mahdolliset ulosottoasiat. Henkilö antaa tiedot taloudestaan, perheestään ja suvustaan sekä koulutuksestaan ja asuinpaikoistaan itse. Mikäli on tarpeen, laaja turvallisuusselvitys voidaan ulottaa koskemaan myös henkilön läheisiä, joilta pyydetään tähän suostumus.
Suppean turvallisuusselvityksen tekee paikallispoliisi tai Pääesikunta käyttäen ainoastaan poliisiasian tietojärjestelmää. Tässä järjestelmässä näkyvät muun muassa vankeusrangaistukset, sakot, lähestymiskiellot ja rikostutkinnat. 1.1.2016 jälkeen Suojelupoliisi tekee kaikki turvallisuusselvitykset.
Suppea turvallisuusselvitys voidaan tehdä henkilöstä, jolle tulee myöntää työtehtävissään pääsy tiettyihin arkaluonteisiin tiloihin. Näitä ovat:
ydinlaitos
lentoasema, satama tai muu näihin verrattava tärkeä liikennealue
yhdyskuntateknistä huoltoa palveleva merkittävä laitos
varuskunta- tai varikkoalue taikka muu puolustusvoimien hallinnassa oleva huomattavan merkittävä alue
puolustusvoimien, rajavartiolaitoksen tai poliisin toimitila
viranomaisten tietoverkon käytön kannalta merkittävä toimitila
sellainen valtion viranomaisen toimitila, julkinen tai yksityinen tutkimuslaitos taikka tietokonekeskus, jolla on huomattavaa merkitystä valtion sisäiselle tai ulkoiselle turvallisuudelle tai maanpuolustukselle taikka erittäin huomattavaa merkitystä julkiselle taloudelle.
Turvallisuusselvitys palo- ja pelastusalalla ja onnettomuusriskejä arvioitaessa

Turvallisuusselvitys on myös palo- ja pelastusalalla laadittavan, toimintakyvyltään alentuneiden tai rajoitettujen henkilöiden mahdollisesta tulipalosta pelastautumisen edellytyksiä kuvaavan asiakirjan nimitys. Turvallisuusselvityksellä voidaan kuvata esimerkiksi teollisuuslaitoksen tai muun suuronnettomuusvaarallisen laitoksen toimintaa ja siihen liittyviä vaaroja.
Aiheesta muualla

Turvallisuusselvityslaki Finlex.fi
Tämä tekee työntekijästä vaarallisen Talousanomat 28.8.2011.
Rikollista tekoa koskevien tietojen arvioinnista turvallisuusselvitysmenettelyssä (Arkistoitu – Internet Archive) Arviointikriteerilautakunnan tulkintasuosituksia 1/2017
Ulosotto voi olla esteenä työn saamiselle – Supo tekee vuosittain työnhakijoista 62 000 turvallisuusselvitystä ja näitä asioita se syynää Yle 10.8.2019.
Liuskeöljy

Liuskeöljy on öljyliuskeen sisältämästä kerogeenista saatavaa epätavanomaista raakaöljyä. Liuskeöljyä tuotetaan erityisesti Yhdysvalloissa.
Aiheesta muualla

Öljyalan keskusliitto: Liuskeöljy ja -kaasu (Arkistoitu – Internet Archive)
Tweenies

| Tweenies |
| --- | --- |
Tyyli:  lastenohjelma
Kestoaika:  noin 20 min.
Alkuperämaa:  Iso-Britannia
Alkuperäiskieli:  englanti
Esitetty:  1999 – 2003
Tuotantokausia:  7
Jaksoja:  390
Tuotanto
Tuottaja(t):  Kay Benbow Robin Carr Iain Lauchlan Will Brenton Karl Woolley
Vastaava(t) tuottaja(t):  Judy Whitfield Claire Elstow
Säveltäjä(t):  Liz Kitchen Graham Pike Barrie Bignold
Tuotantoyhtiö(t):  BBC Tell-Tale Productions
Aiheesta muualla
IMDb 
Tweenies on BBC:n sekä Tell-Tale Productionsin tuottama brittiläinen lastenohjelma. Sarjan tapahtumat sijoittuvat suurelta osin kuvitteelliseen Tweenies-klubin kerhotilaan, jossa lapsihahmot Fizz, Bella, Jake ja Milo touhuavat ja oppivat eri asioita. Auttamassa heitä on myös aikuiset Max ja Judy. Kerhossa on usein myös koira Ossi (engl. Doodles). Lapset päättävät tekemisistään tiu'ulla (engl. Tweenie Clock). Sarja toteutettiin animatroonisilla nukeilla. Suomessa sarjaa on esitetty Nelosella vuosina 2002—2004.
Suomenkielinen toteutus

| 0 | 1 | 2 |
| --- | --- | --- |
|  Timo Tuominen  | … |    |
|  Matti Laitinen  | … |    |
|  Johanna Matila  | … |  Bella, Judy  |
|  Kiti Kokkonen  | … |  Fizz  |
|  Rauno Ahonen  | … |  Max  |
| --- | --- |
Ohjaus:: Kari Tamminen
Käännös:: Teuvo Matala
Äänitys:: Hans Halmari
Miksaus:: Jari Ikonen
Tuottajat:: Ralf Öhberg Jaana Hovinen
Suomenkielinen toteutus:: Tuotantotalo Werne
Jyväskylän seudun joukkoliikenne

| Jyväskylän seudun joukkoliikenne |
| --- | --- |
Perustettu:  2014
Kotipaikka:  Jyväskylä, Suomi
Toimiala:  joukkoliikenne
Kotisivu:  linkki.jyvaskyla.fi/linkki
Jyväskylän seudun joukkoliikenne Linkki on viranomaistaho, joka suunnittelee ja kilpailuttaa paikallisliikenteen Jyväskylän, Laukaan, Muuramen, Äänekosken, Hankasalmen, Petäjäveden ja Toivakan alueilla.
Liikenne

• Paikallisliikenne: S1-S6, 3-46, 140, 141, 143
• Palveluliikenne
Liikennöitsijät

• Koiviston Auto Jyväskylä: linjat S1-S6, 3, 7-46, 140, 141, 143

• Mennään Bussilla: linjat 5, 5K, palveluliikenne
Tykkitie

Vanha tykkitie Helsingin Mustavuorella.
Tykkitie on yleensä maastoon raivattu tie, jonka kantokykyä on lisätty kattamalla tien kansi ohuella hiekkakerroksella ja siihen asetelluilla keskenään tasamuotoisilla kivillä. Teiden tarkoitus on nimensä mukaisesti mahdollistaa tykkien ja/tai raskaiden pyörillä liikuteltavien laitteiden siirtäminen. Tyypillisiä tykkiteiden rakennuskohteita ovat muun muassa kiinteän ja siirrettävän rannikkotykistön linnakkeet ja it-patterialueet.
Tunnettuja tykkiteitä ovat Helsingin ulkopuolella ja Etelä-Suomen rannikolla sijaitsevat Rannikkotykistön linnakesaarten tykkitiet, jotka usein niiden vierille rakennettujen kapearaiteisten rautatiekiskojen ohella mahdollistivat raskaiden ammusten ja ampumatarvikkeiden juontamisen patterille. Samanlaisia lyhempiä tykkiteitä on havaittavissa Helsingin ilmatorjuntatykistöpattereita palvelleilla kehäalueilla.
Tykkitiet ovat säilyneet yllättävän hyväkuntoisina vuosien saatossa. Niihin voi tutustua muun muassa Isosaaren ja Örön linnakkeella, joihin tutustuminen on mahdollistunut vuodesta 2016.
Aiheesta muualla

Tykkitiet Helsingin kaupunki. Viitattu 28.11.2022.
Ensimmäisen maailmandodan aikaiset maalinnoitteet. Ohje 3.12. 2015 (pdf) Museovirasto. Arkistoitu 28.11.2022. Viitattu 28.11.2022.
Henkilökohtainen suoja-ase

FN P90, tunnettu henkilökohtainen suoja-ase
Henkilökohtainen suoja-ase tai henkilökohtainen itsepuolustusase (engl. personal defense weapon, PDW) on kerta- ja sarjatulta ampuva konepistoolimainen tuliase. Tämän tyyppinen ase ampuu kivääripatruunan mallista pienikaliiperista ja nopeaa ammusta, jonka tarkoitus on lävistää luotisuojausta hyvin.
Asetyyppi on perinteisen konepistoolin ja isompikaliiperisen karbiinin välimuoto. Aseita käyttävät esimerkiksi varsinaisten taisteluiden ulkopuoliset tukijoukot, jotka eivät tarvitse kiväärin tehoista asetta, tai erikoisjoukot, jotka tarvitsevat sopivan kompaktin aseen ahtaita sisätiloja varten.
Historia

Kautta tuliaseiden historian on ollut erilaisia pienennettyjä aseita helpompaa käsiteltävyyttä tai erikoistehtäviä varten, mutta varsinainen nykyaikaisen "Personal defense weaponin" konsepti syntyi Naton hankkeessa korvata 9×19 mm Parabellum -kaliiperiset konepistoolit 1980-luvun lopulla. Hakusessa oli pienikokoinen konepistoolia tehokkaampi, mutta kivääriä heikkotehoisempi ase, joka lävistäisi hyvin kehittynyttä luotisuojausta.
Tunnettuja esimerkkejä kilpailun tuotoksista ovat FN P90 ja HK MP7. Vuonna 1991 esiteltiin monella tapaa futuristinen FN P90, joka ampuu valmistajan omaa FN 5,7×28 mm -patruunaa. Vuonna 2001 esiteltiin kilpailija, Heckler & Koch MP7, joka ampuu niinikään valmistajan omaa HK 4,6×30 mm -patruunaa. Sen jälkeen on suunniteltu lukuisia Personal defense weapon -tyyppisiä aseita ympäri maailman. Naton hankkeesta huolimatta suoja-aseista ei tullut länsimaisissa asevoimissa täysin konepistoolin korvaajia, mutta erikoisjoukoissa ne ovat suosittuja.
Käännös suomeksi
Turner

Turner voi tarkoittaa seuraavia:
Yrityksiä

Turner, yhdysvaltalainen kilpa-autojen valmistaja
Turner Broadcasting System, yhdysvaltalainen media-alan yritys
Paikkoja

Turner Field, ent. Centennial Olympic Stadium, stadion Atlantassa, Yhdysvalloissa
Turner Glacier, jäätikkö Baffininsaarella, Kanadassa
Turner Hills, ryhmä kukkuloita Etelämanterella
Henkilöitä

Aidan Turner (s. 1983), irlantilainen näyttelijä
Alex Turner (s. 1986), englantilainen muusikko
Andy Turner (s. 1980), englantilainen aitajuoksija
Arthur Turner, englantilainen jalkapalloilija
Big Joe Turner (1911–1985), yhdysvaltalainen laulaja
Brad Turner (s. 1968), kanadalainen jääkiekkoilija
Bree Turner (s. 1977), yhdysvaltalainen näyttelijä
Brian Turner (s. 1949), uusiseelantilainen jalkapalloilija
Clorinda Matto de Turner (1852–1909), perulainen kirjailija
Danielle Turner (s. 1991), englantilainen jalkapalloilija
David Turner (1923–2015), yhdysvaltalainen soutaja ja olympiavoittaja
Erik Turner (s. 1964), yhdysvaltalainen kitaristi
Ethel Turner (1873–1958), englantilais-australialainen kirjailija
Eva Turner (1892–1990), brittiläinen sopraano
Evan Turner (s. 1988), yhdysvaltalainen koripalloilija
George Turner (1841–1910), englantilainen taidemaalari
Henry Turner (1892–1970), yhdysvaltalainen endokrinologi, Turnerin oireyhtymän löytäjä
Ike Turner (1931–2007), yhdysvaltalainen muusikko ja musiikkituottaja
Jack Turner (1920–2004), yhdysvaltalainen autourheilija
Jason Turner (s. 1975), yhdysvaltalainen pistooliampuja
Jeff Turner (s. 1962), yhdysvaltalainen koripalloilija
Joe Lynn Turner (s. 1951), yhdysvaltalainen laulaja
John Turner (1929–2020), kanadalainen liberaalipoliitikko, Kanadan pääministeri 1984, oikeusministeri 1968–1972 ja talousministeri 1972–1975
Kathleen Turner (s. 1954), yhdysvaltalainen näyttelijä
Lacey Turner (s. 1988), englantilainen näyttelijä
Lamont Turner (s. 1976 tai 1980), yhdysvaltalainen koripalloilija
Lana Turner (1921–1995), yhdysvaltalainen näyttelijä
Lynn Turner (1968–2010), yhdysvaltalainen murhaaja
Michael Turner (1971–2008), yhdysvaltalainen sarjakuvapiirtäjä, käsikirjoittaja ja julkaisija
Myles Turner (s. 1996), yhdysvaltalainen koripalloilija
Nadia Turner (s. 1977), yhdysvaltalainen laulaja
Nat Turner (1800–1831), yhdysvaltalainen orja ja orjakapinan johtaja
Nik Turner (1940–2022), englantilainen muusikko
Noel Turner (s. 1974), maltalainen jalkapalloilija
Norv Turner (s. 1952), yhdysvaltalainen amerikkalaisen jalkapallon valmentaja
Pete Turner (1934–2017), yhdysvaltalainen valokuvaaja
Richmond K. Turner (1885–1961),  yhdysvaltalainen amiraali
Roger Turner (1901–1993), yhdysvaltalainen taitoluistelija
Scott Turner (s. 1972), yhdysvaltalainen jalkapalloilija, republikaanipoliitikko ja ministeriehdokas
Sophie Turner (s. 1996), englantilainen näyttelijä
Steve Turner (s. 1965), yhdysvaltalainen kitaristi
Ted Turner (s. 1938), yhdysvaltalainen media-alan johtaja ja hyväntekeväisyyden harrastaja
Tina Turner (1939–2023), yhdysvaltalainen rocklaulaja
Tyrin Turner (s. 1972), yhdysvaltalainen näyttelijä ja rapmuusikko
William Turner (1775–1851), englantilainen taidemaalari
William Turner (1651–1740), brittiläinen säveltäjä
William J. G. Turner (1952–1987), yhdysvaltalainen säveltäjä, ohjaaja, dramaturgi, tuottaja ja näyttelijä
William Turner (1832–1916), brittiläinen anatomi ja Ediburghin yliopiston rehtori
William Turner (1799–1872), Salfordin piispa
William Turner (1508–1568), brittiläinen kasvitieteilijä ja ornitologi
William Thomas Turner (1856–1933), RMS Lusitanian kapteeni.
Henkilöitä > Kuvitteellisia henkilöitä

Turner, päähenkilö William Luther Piercen romaanissa Turnerin päiväkirjat
Scott Turner, poliisietsivä Roger Sopttiswooden elokuvassa Turner ja täystuho
Timmy Turner, poika piirrossarjassa Timmy ja haltijakummit
Will Turner, henkilöhahmo Pirates of the Caribbean -elokuvissa
Saappaanraksi Bill Turner, henkilöhahmo Pirates of the Caribbean -elokuvissa
Henry Turner, henkilöhahmo Pirates of the Caribbean -elokuvissa
Muita merkityksiä

Turner-palkinto, Tate Galleryn vuosittain myöntämä kuvataidepalkinto
Turner Network Television, yhdysvaltalainen kaapelitelevisioverkosto
Turnerin oireyhtymä, kromosomipoikkeavuus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Turner”, voi hakea sivunnimihaulla, laajalla sivunnimihaulla tai tekstihaulla.
Sened

Sened tai Nefer-Senedj-Re oli muinaista Egyptiä 2. dynastian aikaan 20 vuoden ajan hallinnut faarao. Hänen hautaansa ei ole löydetty, mutta se saattaa sijaita Djoserin porraspyramidin pohjoispuolella.
| 0 | 1 | 2 |
| --- | --- | --- |
| Edeltäjä: Weneg | Egyptin faarao 2. dynastia | Seuraaja: Peribsen |
Kata

Karateka harjoittelemassa kataa
Kata (jap. 型 tai 形), kirjaimellisesti "muoto", on kamppailulajien harjoittelumuoto, jota esiintyy etenkin budolajien parissa. Kata-harjoittelussa tehdään parin kanssa, ryhmässä tai yksin ennalta määrättyä harjoitetta, jossa yleensä toistetaan erilaisia hyökkäys- ja puolustustekniikoita. Japanilaisten kamppailuperinteiden katat ovat tyypillisesti lyhyitä pariharjoitteita, kun taas okinawalainen kata-harjoitus on tavallisesti pitempi, yksin toistettava liikesarja. Kata-harjoitusmuotoa käytetään sekä aseettomassa että aseellisessa harjoittelussa.
Kata-harjoittelu

Kata terminä on moniselitteinen, ja sitä käytetään useista toisistaan poikkeavista harjoitusmenetelmistä. Selvä jako voidaan tehdä okinawalaisten ja japanilaisten kamppailuperinteiden välillä, ensin mainitun muotojen ollessa pääosin pitkiä yksin tehtäviä liikesarjoja ja jälkimmäisen taas lyhyitä pariharjoitteita. Toisaalta esimerkiksi useimmat iaidō-tyylit sisältävät paljon yksin tehtäviä muotoja, mutta ne muistuttavat enemmän japanilaisen budon parimuotoja kuin karaten tekniikkasarjoja; jotkut vanhat tyylit taas sisältävät myös melko pitkiä parimuotoja. Lisäksi myös monet ei-kamppailulliset japanilaisen kulttuurin opetusperinteet, kuten teeseremonia ja kabuki-teatteri, siirtävät oppejaan kata-muodossa.
Termiä käytetään usein virheellisesti myös muunmaalaisten lajien yhteydessä. Korealaisten lajien yhteydessä tulisi käyttää termiä pumsae ja kiinalaisten yhteydessä taolu tai quan.
Kata-harjoittelu > Kata karatessa

Okinawalaisen karaten perinteiset pitkät yksintehtävät muodot ovat saaneet vaikutteita kiinalaisen kamppailuperinteen vastaavasta harjoitusmuodosta. Ne toimivat kaiken harjoittelun perustana ja sisältävät tyylin koko sisällön. Perinteisesti kata-harjoitteluun kuuluu myös olennaisena, jopa yksinharjoittelua laajempana osana muodon sisältämien tekniikoiden harjoittelu parin kanssa, sekä perustekniikkana että myös soveltavasti ja vapaassa harjoittelussa.
Ne myös toimivat tehokkaana perusharjoituksena, kehittäen tekniikkaa, voimaa, nopeutta ja kehon hallintaa. Modernimmassa japanilaisessa karatessa muotojen rooli on vähentynyt perustekniikan ja otteluharjoitusten rinnalla, mutta ne ovat yhä olennainen osa harjoittelua.
Modernissa karatessa järjestetään myös kata-kilpailuja. Kataa voi tehdä yksin, parittain tai kolmen hengen ryhmässä. Katassa arvostellaan mm. nopeutta, voimaa ja liikkeiden puhtautta ja todentuntua.
Kata-harjoittelu > Kata budossa

Japanilaisiin budolajeihin sekä varsinkin vanhoihin koryū-tyyleihin kuuluu olennaisesti parikataharjoittelu. Vanhoissa tyyleissä lyhyet, vain muutaman tekniikan pituiset muodot ovat pääasiallinen harjoitusmuoto. Niiden ensisijainen tarkoitus on toimia opetustyökaluina jotka juurruttavat harjoittelijaan tyylin teknistä ja periaatetasoista sisältöä ja ohjaavat häntä sisäistämään tyylin olennaiset opetukset, ei niinkään toimia yksittäisinä tekniikoina tiettyjä tilanteita varten. Edistyneemmässä harjoittelussa muodot voivat olla hyvinkin joustavia kehyksiä, ulkoisen muodon ollessa toissijaista sisällön rinnalla. Olennaista on, että perinteisesti parista toinen, ns. opettaja–puoli, on sen riittävän kokenut kyetäkseen ohjaamaan kumppaniaan kohti parempaa suoritusta sekä teknisesti että psyykkisesti. Kata-harjoituksen edistyessä laadullisesti voi katan harjoittelijan immersio harjoiteltavaan kataan ja harjoittelupariin olla huomattavan voimakasta.
Nyky-budossa, varsinkin kilpailuun tähtäävässä, kata-harjoittelu on karaten tapaan väistynyt kihon- ja otteluharjoittelun tieltä. Monet lajit kuitenkin pitävät yhä olennaisena osana harjoitusta muotoja, jotka monesti ovat vanhoista koulukunnista lainattuja, kuten esimerkiksi judossa ja kendossa. Harjoituksen voidaan kokea kehittävän enemmän abstraktimpia periaatteita tai muita kuin puhtaasti kamppailullisia ominaisuuksia.  Joskus se nähdään vain linkkinä lajien alkuperään.
Voidaan myös esittää suuren osan modernin budon paritekniikasta olevan nimityksestä huolimatta kataksikin luokiteltavaa. Normaalisti kataan kuitenkin liittyy tietty muodollisuus ja skenaarionomaisuus.
Aseella tehtävissä katoissa harjoitellaan yleensä ilman suojavarusteita vaikka varsinkin edistyneemmät saattavat käyttää kataa tehdessään teräviä aseita: esimerkiksi iaidossa ja kendossa ylemmät danit käyttävät teräviä aseita näytöksissä, kilpailussa ja tasokokeissa (graduoinneissa).
Eri lajien katat > Modernit lajit

Judon kata-sarjat
Kendo-kata
ZNKR iaidō seiteigata
ZNKR jōdō seiteigata
Aiheesta muualla

Kuvia tai muita tiedostoja aiheesta Kata Wikimedia Commonsissa
Aiheesta muualla > Kirjallisuuslähteet

Timo Reenpää (päätoimittaja): BU - Samurain ammatti / Hashi 20/1998.  Hashi (silta) ; Japanilaisen Kulttuurin Ystävät ry, 1998.  ISBN 951-98012-1-9
Donn F. Draeger: Modern Bujutsu & Budo, vol. 3.  Weatherhill, 1974.  ISBN 0-8348-0351-8
Oscar Ratti, Adele Westbrook: Secrets of the Samurai , A Survey of the Martial Arts of Feudal Japan.  Castle Books, 1973.  ISBN 0-7858-1073-0
Yoshimitsu Takeyasu AKJF, English Version Manual (translated by Chris Mansfieid March 2004), Third Revision, October 2006.: IAI - Zen Nippon Kendo Renmei Iai; Executive Managing Director.  All Japan Kendo Federation, Third Revision 2003.
Paul Budden: Looking at a Far Mountain – A Study of Kendo Kata.  Tuttle Publishing, 2000, 2000.  ISBN 0-8048-3245-5
Editoral: Katsuyuki Kato, Tsunemori Kaminoda, Shigenori Namitome, Riichiro Handa, Kenji Matsui, Shoichiro Yano and Shigehiro Matsumura. English Version Manual (translated by Chris Mansfieid March 2006): JODO - Zen Nippon Kendo Renmei JODO.  All Japan Kendo Federation, Third Revision 2003.
Marwood Des: Judon taito.  Karisto, Hämeenlinna, 1995.  ISBN 951-23-3275-2
Japanilaiset budokäsitteet